****

**KVIETIMAS TEIKTI VIETOS PROJEKTUS Nr. 10**

Raseinių rajono vietos veiklos grupė „Raseinių krašto bendrija“ kviečia teikti paprastus kaimo vietoviųvietos projektus pagal kaimo vietovių vietos plėtros strategijos „Raseinių rajono vietos veiklos grupės Raseinių krašto bendrija“ teritorijos 2015 – 2023 m. vietos plėtros strategija“ vietos plėtros strategijos (toliau – VPS) priemones:

|  |  |
| --- | --- |
| **„Bendradarbiavimas”, veiklos sritis „Bendradarbiavimas įgyvendinant vietos lygio populiarinimo veiklą, skirtą trumpoms tiekimo grandinėms bei vietos rinkoms plėtoti“ (kodas LEADER-19.2-16.4)** | **Remiama veikla:** horizontalus ir vertikalus tiekimo grandinės dalyvių bendradarbiavimas, kuriant ir plėtojant trumpas tiekimo grandines ir vietos rinką bei vietos lygmens rinkodaros veikla, susijusi su trumpų tiekimo grandinių ir vietos rinkų plėtra*.* |
| **Tinkami vietos projektų vykdytojai:** Žemės ūkio ir maisto sektoriuose veikiantys juridiniai ir fiziniai asmenys (ūkininkai, žemės ūkio ir maisto produktų gamintojai ir perdirbėjai, VVG teritorijos vietovėse veikiančios MVĮ) |
| Kvietimui skiriama VPS paramos lėšų suma **153 118,17 Eur** Didžiausia galima parama vienam vietos projektui įgyvendinti **76 560 Eur**  |
| **Paramos vietos projektui įgyvendinti lyginamoji dalis:** juridiniams arba fiziniams asmenims, atitinkantiems labai mažai įmonei keliamus reikalavimus iki 70 proc., kitiems tinkamiems pareiškėjams iki 50 proc. |
| **Finansavimo šaltiniai:** EŽŪFKP ir Lietuvos Respublikos valstybės biudžeto lėšos |

Bendra kvietimo teikti vietos projektus suma **153 118,17 Eur** iš EŽŪFKP ir Lietuvos Respublikos valstybės biudžeto lėšų.

Vietos projektų finansavimo sąlygų aprašai skelbiami šiose interneto svetainėse: [www.raseiniuvvg.lt](http://www.raseiniuvvg.lt) ir [www.nma.lt](http://www.nma.lt).

Kvietimas teikti vietos projektus galioja nuo **2021 m. gruodžio 29 d.** **8.00 val.** iki **2022 m. vasario 2 d. 17.00 val. Paraiškas teikiant karantino metu per „Paraiškų dėžutę“ kvietimas teikti vietos projektus galioja iki 2022 m. sausio 31 d. 17.00 val.**

Esant karantinui pareiškėjas pasirašytą vietos projekto paraišką VPS vykdytojai darbo laiku turi pateikti pasinaudodamas „paraiškų dėžute“ (specialiai įrengta vietoje, kurioje pareiškėjas palieka paramos paraišką tiesiogiai nekontaktuodamas su kitais asmenimis. Raseinių rajono VVG „Paraiškų dėžutė“ įrengta, adresu Vytauto Didžiojo g.1, Raseiniai (prie Raseinių rajono VVG kabineto durų). Atnešus paraišką, pareiškėjas turi informuoti apie tai nurodytu telefonu: 8 615 29 225. „Paraiškų dėžutėse“ pateiktos vietos projektų paraiškos vieną kartą per dieną išimamos, pažymimos paraiškos išėmimo žyma (išėmimo data, laikas, išėmusio darbuotojo vardas, pavardė, parašas) bei užregistruojamos. Apie vietos projekto paraiškos užregistravimą pareiškėjai per 1 darbo dieną informuojami vietos projekto paraiškoje nurodytu telefonu ir (arba) elektroniniu paštu. Pareiškėjas paraiškoje privalo nurodyti telefoną ir (arba) elektroninio pašto adresą, kuriuo Raseinių r. VVG galėtų informuoti apie vietos projekto paraiškos gavimą bei užregistravimą. Pareiškėjas, pateikęs vietos projekto paraišką per „paraiškų dėžutę“ ir negavęs iš Raseinių r. VVG informacijos apie paramos paraiškos užregistravimą, ne vėliau kaip 2 darbo dieną po vietos projekto paraiškos pateikimo privalo susisiekti su Raseinių r. VVG, priešingu atveju, kilus ginčui dėl vietos projekto paraiškos pateikimo, bus laikoma, kad vietos projekto paraiška nebuvo pateikta. Paraiškos per „paraiškų dėžutę“ teikiamos 2 darbo dienas trumpiau nei kvietime teikti vietos projektų paraiškas nustatyta priėmimo pabaiga.

Pasibaigus karantinui, vietos projektų paraiškos bus priimamos vietos veiklos grupės būstinėje adresu Vytauto Didžiojo g.1, Raseiniai.

Vietos projektų paraiška ir jos priedai turi būti užpildyti lietuvių kalba. Kartu su vietos projekto paraiška teikiami priedai turi būti sudaryti lietuvių kalba arba turi būti pateiktas oficialus vertimų biuro, įmonės ar vertėjo (fizinio asmens) pasirašytas vertimas į lietuvių kalbą.

Informacija apie kvietimą teikti vietos projektus ir vietos projektų įgyvendinimą teikiama darbo dienomis nuo 8.00 val. iki 17.00 val., elektroniniu paštu vvgraseiniai@gmail.com, telefonu 8 615 29 225.